সোফিয়া কারমিনা কোপলা (জন্ম ১৪ মে ১৯৭১) একজন মার্কিন চলচ্চিত্র নির্মাতা ও অভিনেত্রী। তিনি চলচ্চিত্র নির্মাতা দম্পতি এলিনর ও ফ্রান্সিস ফোর্ড কোপলার কন্যা। শিশু অবস্থায় তার পিতার বিপুল সমাদৃত অপরাধ নাট্য চলচ্চিত্র দ্য গডফাদার (১৯৭২) চলচ্চিত্রে তার অভিষেক ঘটে। তিনি এরপর কয়েকটি মিউজিক ভিডিওতে এবং পেগি সু গট ম্যারিড (১৯৮৬) চলচ্চিত্রে পার্শ্ব চরিত্রে অভিনয় করেন। কোপলা এরপর দ্য গডফাদার পার্ট ৩ (১৯৯০)-এ মাইকেল করলেওনের কন্যা ম্যারি করলেওনে চরিত্রে অভিনয় করেন। এই চলচ্চিত্রে তার অভিনয় সমালোচিত হলে তিনি চলচ্চিত্র নির্মাণের দিকে মনযোগ দেন।  কোপলা দ্য ভার্জিন সুইসাইডস (১৯৯৯) দিয়ে চলচ্চিত্র পরিচালনায় আত্মপ্রকাশ করেন। এটি অভিনেত্রী কিয়ার্স্টন ডান্‌স্টের সাথে তার প্রথম কাজ। ২০০৪ সালে তিনি হাস্যরসাত্মক নাট্যধর্মী লস্ট ইন ট্রান্সলেশন চলচ্চিত্রের জন্য শ্রেষ্ঠ মৌলিক চিত্রনাট্য বিভাগে একাডেমি পুরস্কার অর্জন করেন এবং তৃতীয় নারী হিসেবে শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। কোপলা ২০০৬ সালে ডান্‌স্টকে নিয়ে ঐতিহাসিক নাট্যধর্মী মারি অঁতোয়ানেত চলচ্চিত্র নির্মাণ করেন, ডান্‌স্ট এতে নাম ভূমিকায় অভিনয় করেন। ২০১০ সালে তিনি নাট্যধর্মী সামহোয়্যার নির্মাণ করে প্রথম মার্কিন নারী এবং চতুর্থ মার্কিন চলচ্চিত্র নির্মাতা হিসেবে ভেনিস চলচ্চিত্র উৎসবের শীর্ষ পুরস্কার স্বর্ণ সিংহ অর্জন করেন। ২০১৩ সালে তিনি অপরাধ চক্র ব্লিং রিংকে নিয়ে ব্যঙ্গধর্মী অপরাধ চলচ্চিত্র দ্য ব্লিং রিং নির্মাণ করেন, যা কান চলচ্চিত্র উৎসবে প্রদর্শিত হয়।  ২০১৭ সালে তিনি নাট্যধর্মী দ্য বিগাইল্ড (প্রতারিত) চলচ্চিত্র নির্মাণ করে কান চলচ্চিত্র উৎসবের ইতিহাসে দ্বিতীয় নারী হিসেবে শ্রেষ্ঠ পরিচালকের পুরস্কার লাভ করেন।  প্রারম্ভিক জীবন সোফিয়া কারমিনা কোপলা ১৯৭১ সালের ১৪ই মে নিউ ইয়র্ক সিটিতে জন্মগ্রহণ করেন।Some sources give May 12, per  তার মাতা প্রামাণ্যচিত্র নির্মাতা এলিনর (জন্মনাম: নিল) এবং পিতা চলচ্চিত্র নির্মাতা ফ্রান্সিস ফোর্ড কোপলা। তিনি তার পিতামাতার কনিষ্ঠ সন্তান ও একমাত্র কন্যা। তার বড় দুই ভাই হলেন জান-কার্লো কোপলা ও রোমান কোপলা। পিতার দিক থেকে তিনি ইতালীয় (লুকানীয় ও নেপোলিতানীয়) বংশোদ্ভূত। তার পরিবারের অধিকাংশ ব্যক্তিবর্গ হলিউডের বিনোদনের সাথে জড়িত। তার পিতামহ কারমিনে কোপ্পোলা এবং পিতামহী ইতালিয়া পেননিনো। তার চাচা অগাস্ট কোপলা, ফুফু তালিয়া শায়ার, চাচাতো ভাই নিকোলাস কেজ, ফুফাতো ভাই জেসন শোয়ার্জম্যান।  তিনি ক্যালিফোর্নিয়া অঙ্গরাজ্যের রাদারফোর্ডে তার পিতার খামারবাড়িতে বেড়ে ওঠেন। কোপলা ১৯৮৯ সালে সেন্ট হেলেনা হাই স্কুল থেকে পাস করেন। এরপর তিনি মিলস কলেজ ও ক্যালিফোর্নিয়া ইনস্টিটিউট অব দি আর্টসে পড়াশোনা করেন। ১৫ বছর বয়সে তিনি শানেলে অন্তরীণ ছিলেন। কলেজ থেকে ঝরে পড়ার পর কোপলা মিল্কফেড নামে একটি পোশাকের ব্যবসা শুরু করেন, যা বর্তমানে কেবল জাপানে বিক্রি হয়।  চলচ্চিত্রের তালিকা পরিচালক চলচ্চিত্র  বছর শিরোনাম পরিচালক লেখক প্রযোজক টীকা ১৯৯৮ লিক দ্য স্টার    স্বল্পদৈর্ঘ্য চলচ্চিত্র ১৯৯৯ দ্য ভার্জিন সুইসাইডস     ২০০৩ লস্ট ইন ট্রান্সলেশন     ২০০৬ মারি অঁতোয়ানেত     ২০১০ সামহোয়্যার     ২০১৩ দ্য ব্লিং রিং     ২০১৭ দ্য বিগাইল্ড     ২০২০ অন দ্য রকস      টেলিভিশন  বছর শিরোনাম পরিচালক লেখক প্রযোজক টীকা ২০১৫ আ ভেরি মারি ক্রিসমাস    নেটফ্লিক্স বিশেষ   মঞ্চ  বছর শিরোনাম পরিচালক লেখক প্রযোজক টীকা ২০১৭ লা ট্রাভিয়াটা    গীতিনাট্য পরিচালনায় অভিষেক  মিউজিক ভিডিও  "শাইন" - ওয়াল্ট মিঙ্ক (১৯৯৩)  "দিস হেয়ার জিরাফ" - দ্য ফ্ল্যামিং লিপস (১৯৯৬)  "প্লেগ্রাউন্ড লাভ" - এয়ার (২০০০)  "সিটি গার্ল" - কেভিন শিল্ডস (২০০৩)  "আই জাস্ট ডোন্ট নো হোয়াট টু ডো উইথ মাইসেলফ" - দ্য হোয়াইট স্ট্রাইপস (২০০৩)  "ক্লোরোফর্ম" - ফিনিক্স (২০১৩)  তথ্যসূত্র  বহিঃসংযোগ     Milk fed. - Coppola's Japanese fashion label  Sofia Mini  - Coppola's Canned Wine      বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:কোপলা পরিবার বিষয়শ্রেণী:ক্যালিফোর্নিয়া ইনস্টিটিউট অব দি আর্টসের প্রাক্তন শিক্ষার্থী বিষয়শ্রেণী:ক্যালিফোর্নিয়ার চিত্রনাট্যকার বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন নারী চলচ্চিত্র পরিচালক বিষয়শ্রেণী:মার্কিন নারী চিত্রনাট্যকার বিষয়শ্রেণী:মার্কিন মিউজিক ভিডিও পরিচালক বিষয়শ্রেণী:মার্কিন শিশু অভিনেত্রী বিষয়শ্রেণী:ফ্রান্সে মার্কিন প্রবাসী অভিনেত্রী বিষয়শ্রেণী:শ্রেষ্ঠ পরিচালক বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:শ্রেষ্ঠ মৌলিক চিত্রনাট্য বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ পরিচালনা বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা চিত্রনাট্য) বিজয়ী বিষয়শ্রেণী:গোল্ডেন গ্লোব পুরস্কার বিজয়ী প্রযোজক বিষয়শ্রেণী:গোল্ডেন রাসবেরি পুরস্কার বিজয়ী বিষয়শ্রেণী:রাইটার্স গিল্ড অব আমেরিকা পুরস্কার বিজয়ী বিষয়শ্রেণী:সেজার পুরস্কার বিজয়ী বিষয়শ্রেণী:স্বর্ণ সিংহ বিজয়ী চলচ্চিত্রের পরিচালক বিষয়শ্রেণী:গোল্ডেন গ্লোব পুরস্কার (সেরা চিত্রনাট্যকার) বিজয়ী বিষয়শ্রেণী:লস অ্যাঞ্জেলেসের লেখক বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:ক্যালিফোর্নিয়া ইনস্টিটিউট অব আর্টসের প্রাক্তন শিক্ষার্থী